Ашьаусҭҵаара Урыстәыла америкатәи алхрақәа ирылахәызшәа ирҳәоз амц аӡбахә рҳәеит
© Sputnik / Вера ГолосоваГорода мира. Нью-Йорк
© Sputnik / Вера Голосова/
АҞӘА, ԥхынҷкәын 5 - Sputnik. Америкаа 2020 шықәсазы иҟаз аҭагылазаашьа еицакуа Урыстәыла америкатәи алхрақәа ирылахәызшәа Урыстәыла иаԥҵаз аелектронтә ԥошьҭа аҟынтәи Трамп иқәгыларақәа ртекстқәа разырхиаразы "адҵақәа" аладырҵәон ҳәа аанацҳауеит РИА Новости.
Ари еилкаахеит Колумбиа атәылауаҩ Москва иаԥиҵаз абот-фермақәа русура аҭҵаараан. Аусҭҵаара аматериалқәа рыла Альберто Е. Х. С. ибот-фермаҟынтә Трамп иалхратә компаниа амҩаԥысшьазы аконтент аларҵәараз абжьгарақәа нарышьҭуан, иара убасгьы ЕАА ашәарҭадара аԥхасҭа аҭаразы аинтернет аҿы апропагандатә уснагӡатәқәа рымҩаԥгаразы урыстәылатәии аҳәаанырцәтәии еиҿкаарақәа рыбжьара аиныррақәа римитациа мҩаԥыргон.
Уи адагьы 2020 шықәсазы Альберто ителефонқәа руак аҟынтә аҽа ҩ-електронтә ԥошьҭак ашәҟәы иҭагалан. Урҭ рҟынтәи адыррақәа аладырҵәон IT-технологиақәа русхк иаҵанакуа аусурақәа рахь аусуцәа реидкыларази ЕАА аҩныҵҟатәии адәныҟатәии политиказ аинформациатә контент аԥҵарази.
6 Ԥхынҷкәын 2022, 17:30
Уаанӡа Урыстәыла Афедералтә Шәарҭадаратә Маҵзура адырра ҟанаҵеит Колумбиа атәылауаҩ Хиральдо Сараи Альберто Енрике иганахь ала ашьаусҭҵаара шхыркәшо. Иара Урыстәыла Ашьаустә закәанеидкыла ахәҭаҷ 276 ахә. 2, ахәҭеиҵақәа "б, г" иазыԥхьагәанаҭо ацәгьоура– аԥаршеи информациа алаирҵәоит ҳәа ахаар идҵоуп. Ишьақәыргылоуп иумҭақәа напхгара шрырҭоз аҳәаанырцәуаа. Уи азы иара аԥара изыршәон.
Убри аан ацәгьоуцәа ахарантә амобилтә шьақәгылақәа рхы иадырхәон. Иара убасгьы ишьақәыргылан ари агәыԥ Урыстәыла ЕАА 2020 шықәсазы имҩаԥысуаз алхрақәа ахы рыланагалазшәа асхема шышьақәдыргылаз.
6 Ԥхынҷкәын 2022, 16:36